Бекітемін: 03.04.2023 ж

Бөбекжай-бақша әдіскері: А. Серікбаева

|  |
| --- |
| **ТӘРБИЕЛЕУ-БІЛІМ БЕРУ ПРОЦЕСІНІҢ ЦИКЛОГРАММАСЫ** |
| **Білім беру ұйымы (балабақша/ шағын орталық, мектепалды сыныбы)** | «Балбөбек» бөбекжай – бақшасы МКҚК |
| **Топ/сынып** | **Кіші топ** |
| **Тобы, топтың реттік саны, атауы** | «Балапан» тобы |
| **Балалардың жасы** | **2-3 жасар балалар** |
| **Педагогтің аты-жөні** | Ж. Тұрымова |
| **Жоспардың құрылу кезеңі (апта күндерін, айды, жылды көрсету)** | **05.09 - 09.09.2022ж.** |
| **Апта күндері** | ***Дүйсенбі*** | ***Сейсенбі*** | ***Сәрсенбі*** | ***Бейсенбі*** | ***Жұма*** |
|  |  |  |  |  |  |
| **Күн тәртібі** |  |  |  |  |  |
| **Балаларды қабылдау** | Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау.  |
| **Ата-аналармен әңгімелесу, кеңес беру** | Әңгімелесу: "Балалардың балабақшаға қалыптасу ерекшеліктері", "Баланың үйдегі күн тәртібі мен балабақшаның күн тәртібі". |
| **Балалардың дербес әрекеті** (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер) | "Еңбекке баулу"Мақсаты. Ойын бұрыштарындағы ойыншықтарды сұрап, әкелту. | "Еңбекке баулу"Мақсаты. Ойын бұрыштарындағы ойыншықтарды қолға ұстап, қимылдар жасату ("тұрады", "қимылдайды", "жиналады", "дыбыс шығарады"). | "Еңбекке баулу"Мақсаты. Табиғат бұрышындағы өсімдіктерге көңіл аудару, аспидистра жапырақтардың жалпақ, үлкен, ұстағанда жұқа және тегіс болуын бақылау. | "Еңбекке баулу"Мақсаты. Жуыну бөлмесінде жуыну әдебінің үлгісін көрсету; қолдарын сабындауға көмектесу, су ағымы астына қоюды қадағалау; қолды сүлгімен сүртуді көрсету; тазалықты сақтау қажеті туралы түсіндіру. | "Еңбекке баулу"Мақсаты. Табиғат бұрышындағы өсімдіктерге көңіл аудару, фикус жапырақтарының жалпақ, үлкен, бетінің тегіс болуын бақылау. |
| **Таңғы сәлемдесу.**Жарқырап күн де ашылды,Айналаға гүл шашылды.Қайырлы күн! Біз еңбекқор баламыз!Қайырлы күн! Біз көңілді баламыз!Мақсаты: сәлемдесу рәсіміне дағдыландыру; дағымды эмоцияларды дамыту.**Қуыршақ ойыншығымен ойнату.**Мақсаты. Баланың қуыршақ ойыншығының сыртқы бейнесі адамның дене мүшелеріне ұқсастығына көңіл аударту; эмоциялар сферасын дамыту.Қуыршақтар күлімдейді:"Кел, ойнайық!" - дейді.Қуыршақты тербетейік:"Ұйықташы",- дейік.Д. Ахметова | **Саусақ ойыны "Бас бармақ".**Мақсаты. Балалардың жағымды көңіл-күйлерінің пайда болуына мүмкіндіктер жасау; тілін, қолдың моторикасын, есте сақтау қабілетін дамыту; жағымды эмоцияларға бөлене білу қабілетін қалыптастыру.- Бас бармақ – байтақ,Балаң үйрек – көмек,Ортан терек – бөлек,Шылдыр шүмек – керек,Кішкентай бөбек – көбелек, көбелек.Д. Ахметова**"Балабақша қалайық" құрастыру ойыны.**Мақсаты: текшелер, кірпіштер, призмалар арқылы "балабақша" ғимаратын салуға ынталандыру; жазықтықты, кеңістікті бағдарлау, зейін, ойлау қабілеттерін дамыту.Балалар құрылыс материалдардан "балабақша" құрастырады. | **Пішін салғыш ойыншықпен ойын.**Мақсаты. Балалардың жағымды көңіл күйлерінің пайда болуына мүмкіндіктер жасау; ойлау қабілетін, қолдың моторикасын дамыту.Пішіндер шашылып қалды,Үйшіктеріне қонбады.Қане, барлығын жинайық,Ұяларға сай салайық.Д. Ахметова**"Сылдыр, сылдыр, сылдыр су" саусақ жаттығуы.**Мақсаты: көркем сөз арқылы балаларды жуыну тәртібімен таныстыру; жағымды эмоцияларын тудыру.Сылдыр, сылдыр, сылдыр су,Мөлдір суға бетіңді жу.Жусаң таза болады,Беті - қолың, маңдайың. | **Байлау ойыншығымен ойнату.**Мақсаты. Балалардың жағымды көңіл-күйлерінің пайда болуына мүмкіндіктер жасау; бауды баулауға үйрету; ойлау қабілетін, қолдың ұсақ моторикасын дамыту.Құралдар: байлау ойыншықтары.- Бауларды ұштарынан алайық,Көздерге өткізіп, байлайық.**"Ойыншық мысықпен ойындар".**Мақсаты: балаларды көркем сөйлеуді тыңдауға, мысықтың мінез-құлқын бақылауға, педагогтің қимылына еліктеуге және өлеңге эмоционалды жауап беруге тәрбиелеу.Мысық, мысық, мысығым,Жолға отырма, пысығым."Тәй-тәй" басқан бөпешім,Жолдан өтем демесін.Сенен аттай алмайды,Құлап қалып жүрмесін!Тусипжанова-Шагирова А." | **"Кімдікі? дамытушы ойыны.**Мақсаты. Балалардың жағымды көңіл-күйлерінің пайда болуына мүмкіндіктер жасау; отбасындағы белгілі заттардың кімге қажет екенін анықтату; есте сақтау қабілетін дамыту.Педагог көзілдірік, қамыс таяқ, ожау,тістеуіктер, қуыршақ, қонжық ойыншығы сияқты ойыншық-заттарды балалардың алдарына қояды. Бұнда ата-ананы атамауы да мүмкін, жанындағы немесе кейіпкер ойыншықтарға да үлестіруді ұсынуға болады.**"Торғай" саусақ жаттығуы.**Мақсаты: балалардың тақпақты мәнерлеп оқуға, мазмұнына сай қимылдарды жасауға машықтандыру; сөйлеу мәнерін, ұсақ қол моторикасын жетілдіру.Торғай, торғай, тоқылдақ,Жерден тары шоқып ап,Бөтегесі томпайып,Тойған қозыдай монтайып,"Шіп-шіп" десіп отырар.Балалар бас бармақтарын біріктіріп, құстың ұшқанын келтіріп, алақандарын қағады. Сұқ саусақтарымен үстел үстін қағады. |
| **Таңертенгі жаттығу** | Жаттығулар кешені.1."Қанаттарымызды қағамыз" жаттығуы.Б.қ. аяқты иық деңгейіне қоямыз. Қол белде.Алға қарай еңкейеміз. Б.қ. келеміз. Демді ішке тартамыз.Қолымызды төмен түсіреміз. Демді шығарамыз.Құстардың қанаттарының қимылына еліктей отырып, қолдарымызды жоғары және төмен сермейміз. (3 рет қайталау)2."Шапалақтаймыз"Б.қ. аяқты иық деңгейіне қоямыз. Қол төменде.Бір дегенде қолымызды көтереміз. Екі дегенде шапалақтаймыз.Бір. (Балалар қолдарын көтереді)Екі. (Балалар шапалақтайды) (3 рет қайталау)3. "Көңілді баламыз".Б.қ. аяқты иық деңгейінде, қолдар белде.Бір орында секіру. 8 ретүБір орында жүру, тыныс алу жаттығуы. |
| **Таңғы ас** | Тамақтану рәсімін ұстануға қызығушылық тудыру.- Қасығымыз қайда?Табақшамыз қайда?Өзіме жақын тартайық,Тамақты тауысып алайық.Д. Ахметова |
| **Ұйымдастырылған іс-әрекетке дайындық** | Балалардың жағымды көңіл-күйлерін қалыптастыру. Ұйымдастырылған оқу қызметіне бірізділікте жағымды эмоциялық ахуалда ауысу үшін бәсеңдеу дыбыста салмақты әуенжазбасын қосу.- Қайырлы таң, балақайлар!Қайырлы таң, мөлдір қайнар!Күніміз де бізге күлімдейді:Сәлем, сәлем! - дейді.Д. Ахметова |
| **Білім беру ұйымының кестесі****бойынша ұйымдастырылған іс-әрекет** | **Дене шынықтырудан ойын-жаттығулар:**"Дана қуыршақпен сапқа тұру".Мақсаты. Балаларға қуыршақ Данамен сапқа тұруды үйрету және техникасын көрсету; сапқа тұру жаттығуын орындауда ептілік пен икемділік дағдыларын дамыту; мәдени-тазалық ережелерін сақтауға тәрбиелеу."Пойыз" қимыл ойыны.(Мереке күніне түскен тақырып жеңілдетілген ойын-жаттығу түрінде өткізіледі.) | **Музыка "Қуыршақ Әйгерімнің барабаны".**Мақсаты. Балалардың музыкаға қызығушылығын арттыру; дыбысты және әуенді тыңдап, сипатын ажырата білуге үйрету; ырғақтық қимылды қайталай білуге машықтандыру; әнді ести отырып, айта білу дағдыларын жетілдіру; музыкалық-ырғақтық қимылдарды жасауға үйрету; барабан аспабымен және оның үнімен таныстыру."Барабан" ойыны. | **Дене шынықтыру.** "Еңбектейміз ерінбей!".Мақсаты. Балаларға ересектің көмегінсіз гимнастикалық тақтай бойымен жүруді үйрету; саптағы жаттығуларды жасауда тепе-теңдікті сақтауға және кейіпкер: Аланмен бірге жаттығуларға қосылуға машықтандыру; балалардың ептілік және жылдамдықтарын дамыту; дене, қол, аяқ бұлшық еттерін дамыту; жаттығу барысында эмоциялық көңіл күйді көтеру."Тышқан мен мысық" қимыл ойыны. | **Дене шынықтыру.**"Аюмен шеңберге тұру".Мақсаты. Балаларды шеңберге тұруға үйрету; шеңберге тұру арқылы дербестік пен ептілік дағдыларын қалыптастыру; топтық қарым-қатынас мәдениетіне тәрбиелеу."Жұбымызбен жарасайық" ойыны. | **Музыка.**"Асыл әжем".Мақсаты. Балалардың әже туралы әнді тыңдау және есте сақтау қабілетін қалыптастыру; музыканы сипатына қарай ажырата білуге үйрету; музыка мен қимылды үйлестіре білу дағдыларын жетілдіру; отбасы мүшелері туралы білімдерін толықтыру; балалардың музыканы тыңдауда зейіні мен есте сақтау және қабылдау қабілеттерін дамыту."Бәйтерек" ойыны. |
| **2- таңғы ас** | Тағамның атауын есте сақтауға, тазалыққа бейімдеу. "Тәбетіміз ашылды. ас болсын!" |
| **Серуенге дайындық** | Балаларды өз киімдерін тануға, атауға, өз шкафын таңбалауыш арқылы табуға үйрету. |
| **Серуен** | **Сұхбатхананы бақылау.**Мақсаты. Балаларға сұхбатхана құрылысын көрсету, бұл ойынды көлеңкеде тұрып ойнауға болатынын түсіндіру; сұхбатхананы учаскенің белгілі орны екендігі туралы тұрақты ұғымды қалыптастыру.- Күннің көзі түспейді,Күлкі жүзден кетпейді.Көлеңке орын - сұхбатхана,Бұнда ойнаймыз біз ғана.- Балалар, сұхбатханада біз күнде жиналатын боламыз, бұл жерде ыстықта салқын, күн суықта жылы болады, жел мен жаңбыр өтпейді. Сұхбатханамыз қандай тамаша жер!**Еңбекке баулу тапсырмалары:** балаларды сұхбатхананы құрғақ жапырақтардан тазалауға шақыру.Мақсаты: балаларды қарапайым еңбек әрекеттерін жасауға машықтандыру; тазалыққа, еңбексүйгіштікке тәрбиелеу.**"Біз көңілді баламыз" қимылды жаттығуы.**Мақсаты. Балаларды белгілі жаттығуларға еліктей білуге машықтандыру, жаттығулардан жағымды әсер алуға ынталандыру.- Біз көңілді балалармыз,Қатар-қатармен тұрамыз,Көтереміз иықты,Бақылаймыз жан-жақты.Жүріп-жүріп асықпай,Тез өсеміз, алақай!**«Тегіс жолмен жүреміз» ойын жаттығуы.**Мақсаты: алға қарай жылжи отырып қос аяқпен секіруге жаттықтыру.Құм ойындары.Балаларға қалыптарды құммен толтыруға, оларды төңкеруге, шыққан торттарын безендіруге үйрету.Далаға алып шығатын материалмен ойындар.Мақсаты: бірге, тату ойнауға, ойыншықтармен бөлісуге үйрету. | **Күнді бақылау.**Мақсаты. Балаларды күннің аспанда орналасуын және жарқырағанын байқап, жылу мен жарықты беруі туралы айтылып жатқанда, қолдарын жайып, жоғары созып, жағымды эмоцияларға бөлінуге ынтыландыру; күн туралы алғашқы ұғымдарды қалыптастастыру.Педагог балаларға қимылдарды көрсетіп жатады, балалар соңынан қайталайды.Алтын күнге ұқсайық,Қолдарды, кел, созайық.Қолдарымыз - шуақтар,Жайылады жан-жаққа.**Еңбекке баулу тапсырмалары:** балаларды ағаштан түсіп қалған ұсақ, құрғақ бұтақтарды жинауға шақыру.Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.**"Сары күнге ұқсап" қимылды жаттығуы.**Мақсаты. Балаларды айтылған сөздердің ырғағына сай қимылдауға, педагогтің көрсетуіне еліктеуге үйрету, жағымды эмоцияларға бөлену қабілеттерін қалыптастыру.- Сары күнге ұқ-сап (қол белде, басты оңға-солға шайқау),Біз жүреміз "сап-сап" (шапалақтау).Бұлт келсе қап-тап (жұдырықты кеуденің алдында айналдыру),Жаңбыр жауар "там-там" (алақанды саусақпен соғу).**"Допты қағып ал" қимылды жаттығуы.**Мақсаты: балаларды допты екі қолмен ұстауға жаттықтыру; тепе-теңдікті сақтауға, ептілікке баулу. | **Желді бақылау.**Мақсаты. Балаларды, жапырақтарға қарап, желдің болғанын байқауға үйрету; байқағыштыққа, зеректікке тәрбиелеу.Саябаққа күз келсе,Жел дамылсыз соғады.Тыным бермей ешкімге,Жұлқылайды бәрінде.Үзіп жатыр,Жұлып жатырБарлық сары жапырақты.Д. Ахметова**Еңбекке баулу тапсырмалары:** балаларды ағаштан түсіп қалған ұсақ жапырақтарды жинауға шақыру.Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.**"Кім тыныш?" қимылды ойыны.**Мақсаты.Балаларды бір бағытта тыныш жүру әдебіне үйрету, аяқтың табанын толық басып және аяқ ұшымен жүріп қимылдау дағдыларын қалыптастыру; сигналға сай қозғалуға ынталандыру.- Балалар, ал қазір, аяқтарымызды нық басып, менің соңымнан сайға қарай жүрейік.Сайға қарай адымдаймыз,Түрлі дыбысты тыңдаймыз.Көрейік. Бұл қай бұрыш?Тыңдайық. Тыныш ... Тыныш ...- Қанекей, аяғымыздың ұшымен тыныш жүрейік ...- Бұл жақта не бар екен?- Тамаша ...Педагог белгілі объектіні тапқандарын айтады, балаларды мақтайды.Жаттығу бірнеше рет өткізіледі, жүру бағыттары ауысады.**"Шашылған құмалақтарды (доптарды) жинайық" қимылды жаттығуы.**Мақсаты: балаларды шапшаңдыққа, дәлдікке, қоршаған кеңістікті бағдарлауға баулу, топтастармен тату ойнауға, достыққа тәрбиелеу. | **Желді бақылау.**Мақсаты. Балаларды, жапырақтарға қарап, желдің болғанын байқауға үйрету; байқағыштыққа, зеректікке тәрбиелеу.Саябаққа күз келсе,Жел дамылсыз соғады.Тыным бермей ешкімге,Жұлқылайды бәрінде.Үзіп жатыр,Жұлып жатырБарлық сары жапырақты.Д. Ахметова**Еңбекке баулу тапсырмалары:** балаларды ағаштан түсіп қалған ұсақ жапырақтарды жинауға шақыру.Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.**"Жалауға жүгір" қимылды ойыны.**Мақсаты. Балаларды көрсетілген белгі жалауға қарай жүгіруді үйрету; бұлшық еттерді, кеңістікті бағдарлау қабілетін дамыту.- Балалар, жалаулармен ойнайықшы.Педагог түсі үш түрлі жалауды алаңның үш бағытына қадап қояды.- Балалар мына жалаулардың түстерін атайықшы. (Қызыл, сары, көк).- Жарайсыңдар.- Қазір мен атаған жалауға жүгірейік. Мұқият болыңдар!Педагог кезегімен үш жалаудың бір түсін атап, балаларды сол жаққа бағыттайды.- Қанекей, балалар, түзу тұр!- Қызыл (сары, көк) жалауға жүгір!Педагог дауыс күшін шамалы қолданады, балалардың бір-біріне соқтығысып қалмауын ескереді.**"Әткеншек" қимылды ойыны.**Мақсаты: балаларды шеңберге тұрып, тақпақ сөздеріне сай қимылдай білу қабілетін қалыптастыру.Бір жоғары, бір төмен,Күні бойы тербелем.Әткеншек-ау, әткеншек,Айнала бер бізбенен. | **Бұлттарды бақылау.**Мақсаты. Балаларды көк аспанда ақ бұлттарды бақылауға машықтандыру; бұлттардың ақ мамықтай болғанына, бейнелерге ұқсағанына көңіл аудару.***"Аспанда".***Бір бұлт шықты бие болып,Бір бұлт шықты түйе болып,Бір бұлт шықты шошқа болып,Бір бұлт шықты қошқар болып.Қ. Мырзалиев."Бұлттарға ұқсап ұшайық" қимыл ойыны.Балаларға бір бағыттан екінші көрсетліген бағытқа қарай жүгіруді үйрету.- Балалар, мен желмін, сендер бұлттарсыңдар.- Мен: "Қатты жел соқты!" деген кезде, сендер мен көрсеткен жерге, бұлттарға ұқсап, "ұшасыңдар".**Еңбекке баулу тапсырмалары:** балаларды ағаштан түсіп қалған жапырақтарды жинауға шақыру.Мақсаты: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге баулу.**"Бұлттарға ұқсап ұшайық" қимылды ойыны.**Мақсаты. Балаларға бір бағыттан екінші көрсетілген бағытқа қарай жүгіруді үйрету; ой-қиялын дамыту.- Балалар, мен желмін, сендер бұлттарсыңдар.- Мен сендерге "Қатты жел соқты!" деген кезде, мен көрсеткен жерге бұлттарға ұқсап, "ұшасыңдар".Педагог көркем сөзді қайта оқиды.**"Шеңберден шықпа" жаттығуы.**Мақсаты: балаларды шеңберге тұрып, шеңбердің бойымен қимылдауға баулу; кеңістікті бағдарлауға, мұқияттылыққа, достыққа тәрбиелеу. |
| **Серуеннен оралу** | Балаларға киімдерін жүйелі түрде шешуге дағдыландыру, шкаф сөрелеріне киімдерін орналастыру, қолдарын жуу. |
| **Түскі ас** | Алдына қойған асқа назар аударту; дастарқан басында отыру мәдениеті, тамақтану мәдениетіне баулуға бағытталған жеке-дара жұмыс; этикет ережелері. |
| **Күндізгі ұйқы** | Балалардың тыныш ұйықтауына жайлы жағдай туғызу.Халық ауыз әдебиетіндегі "Әлди-әлди, ақ бөпем" бесік жырынан үзінді.Әлди-әлди, ақ бөпем,Ақ бесікке жат, бөпем!Астыңа терлік салайын,Үстіңе тоқым жабайын. |
| **Бірте-бірте тұрғызу, сауықтыру шаралары** | Ауа ванналары.Алғашқы мәдени-гигиеналық әрекеттерді жасауға деген қызықтыру."Қолдарымыз қайда?Шығарайық алға.Жеңімізді түрейік,Жуынып көрейік.Су астына салайық,Уқалайық, сипалайық.Қандай тамаша!Қолдарымыз тап-таза. |
| **Бесін ас** | Алдына қойған асқа назар аударту; дастарқан басында отыру мәдениеті, тамақтану мәдениетіне баулуға бағытталған жеке-дара жұмыс; этикет ережелері. |
| **Балалардың дербес әрекеті** (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер) | **Сурет салудан ойын-жаттығулар:**"Доп кетті домалап".Мақсаты. Балаларды сурет салу құралы қарындашпен таныстыра отырып, оны үш саусақпен ұстап, қарапайым түзу бағытта көлденең сызықтар қалдыруға үйрету; қарындаш ұшына зер салып, қалдырған ізді тоқтаған жеріне дейін бақылап отыруға жаттықтыру; сурет салу іс-әрекетінде педагогтің көрсеткен үлгісіне ойын арқылы еріп отыруға дағдыландыру. Оқу қызметінде балалардың ұсақ моторикасын, пішін мен түстерді қабылдауын, зейіні мен елестету қабілетін дамыту; қарындашпен сурет салу техникасының алғашқы негіздерін қалыптастыру."Допты сипайық" ойын рефлексиясы.**"Дананы тамақтандырамыз" дидактикалық ойыны.**Мақсаты. Балаларды тамақтану рәсіміне баулу; педагог арқылы ойыншықпен қатынасу дағдыларын қалыптастыру; жағымды әсерлерге бөлене білу қабілеттерін дамыту.Шарты: қуыршақтың алдына келіп "Дана, тәттіні жеші" сөздерін айту, қасықпен тамақтандыру қимылдарын жасау.Құралдар: ойыншық үстелі, орындық, ыдыстар, қуыршақ. | **Көркем әдебиеттен ойын-жаттығулар:**""Маша мен Аю" ертегісі"Мақсаты. Балаларды "Маша мен Аю" ертегісі желісімен таныстыра отырып, зейінін басқа нәрсеге аудармай, мұқият тыңдауға үйрету; кейіпкерлердің қайталама бірыңғай жолмен айтылатын сөздерін есте сақтап, айтуға талпындыру; Маша мен аюдың ормандағы тіршілігі туралы жалпы мағлұматтар беру. Балалардың тілін, ой-өрісін, қабылдау қабілетін, есте сақтауын дамыту.*"Себеттерді толтырайық" ойын рефлексиясы.***"Кімге нені береді?" дамытушы ойыны.**Мақсаты. Балалардың белгілі отбасы мүшесіне берілетін заттар ретін есте сақтауға, қайта айтып беруге жаттықтыру.- Данада ойыншық көп,- Бөлісемін, - дейді ол.- Көлікті - атаға,Қуыршақты - әжеге,Допты - әкеге,Текшені - анаға.- Дана, ал сен нені қалайсың?Қандай ойыншықпен ойнайсың?- Жарайды, - дейді Дана, - ойнайын.- Қандай ойыншықты алайын?**"Айна" ойыны.**Мақсаты: зейінді, есте сақтауды және байқампаздықты, жағымды эмоцияларды дамыту.4-6 баладан тұратын топша сапқа тұрады. Қалғандары - көрермендер. Педагог балалардың алдында тұрып, 3-5 пішінді көрсетеді. Ол әр пішінді бірнеше рет қайталайды. Балалар педагогтың барлық қимылдарын мұқият қадағалап, қайталайды.Содан кейін келесі бір топ балалар ойнайды. | **Құрастырудан ойын-жаттығулар.**"Жолмен жүрейік".Мақсаты. Балалардың құрылыс материалдарының қасиеттерін тану дағдыларын қалыптастыру; құрылыс материалдарымен әрекет жасауда қолдарының ұсақ моторикасын, зейіні мен қабылдау қабілетін дамыту."Жолмен жүргіземін" іс-тәжірибе жаттығуы.**"Күн ойынына ұқсап" қимылды жаттығуы.**Мақсаты. Балаларды педагогтің соңынан ырғақты қимылдарды жасауға жаттықтыру; жағымды эмоцияларды дамыту.Құралдар: күннің суреті немесе нақпішіні.- Күн ойынына ұқ-сап (қол белде, басты оңға-солға шайқау),Біз жүреміз "сап-сап" (шапалақтау).Бұлттар келсе қап-тап (жұдырықты кеуде алдында өзара айналдыру),Жаңбыр жаусын "там-там" (алақанды саусақпен соғу, хормен екі-үш рет "сап-сап", "там-там" дегенді қайталату). | **Қоршаған ортамен танысудан ойын-жаттығулар.**"Аю мен қонжық".Мақсаты. "Аю мен қонжық" суретімен таныстыруда балалардың байқағыштығы мен зейінін, тілін, эмоциялық қабылдауын дамыту."Аю қайда тығылды?" ойын рефлексиясы.**Саусақ жаттығуы.**Мақсаты: балалардың ұсақ қол моторикасын, жағымды эмоцияларды дамыту, ересекке деген сенімділікті арттыру.Көмекшілер көп менде,Күнде еңбектенеді.Тыным таппай күніге,Маған көмектеседі.Бір, екі, үш, төрт, бес,Демалайық, отыр тез.Әрлі - берлі қозғалды,Тырсылдатты жан - жақты.Бір, екі, үш, төрт, бес,Жұмысқа кіріс тез. | **"Саусақтар" атты мультфильмін көру.**Мақсаты. Балаларды мультфильмді көріп, саусақтармен белгілі тәртіпте қимылдауға, әннің сөздерін қайталауға қызықтыру.**"Жіптерді түстеріне сай ыдыстарға жина" дидактикалық ойыны.**Мақсаты. Балалардың түстерді қабылдау және ажырату сенсорлық қабілеттерін, қолдың ұсақ моторикасын дамыту, жасалған жаттығудан жағымды әсер алуға ынталандыру.Құралдар: түрлі түсті жіптер орамдары; жіптердің әр түсі үштен кем емес болуы керек.Шарты: жіптерді бірыңғай түстер бойынша төрт себетке топтастыру.Көктем мерекесі –Аналар мерекесі.Әже, әпке, қыздарғаСыйлыққа не дайын? |
| **Балалармен жеке жұмыс** | "Қуыршақтар"Мақсаты. Қуыршақ ойыншығымен ойнату.Қуыршақтар күлімдейді:- Кел, ойнайық! - дейді.Қуыршақты тербетейік:- Ұйықташы,- дейік.Д. Ахметова | Саусақ ойыны. "Бас бармақ".Мақсаты. Саусақ санамағы арқылы ұсақ моториканы дамыту.- Бас бармақ байтақ,Балаң үйрек - көмек,Ортан терек - бөлек,Шылдыр шүмек - керек,Кішкентай бөбек - көбелек, көбелек.Д. Ахметова | "Пішін салғыш ойыншықпен ойын".Мақсаты. Пішін салғыш ойыншықтарымен,Пішіндер шашылып қалды,Үйшіктеріне қонбады.Қане, барлығын жинайық,Ұяларға сай салайық.Д. Ахметова | "Сергіту сәті"Мақсаты. Қимылды жаттығу орындау арқылы тілдерін жатттықтыру.- Алдымызда ұзынша,Жайылып тұр жолақша.Топ-топ басайық,Бірге жылдам барайық.Секіреміз оп-оп!Біз жүреміз топ боп.Д. Ахметова | "Сары күнге ұқсап" қимыл жаттығуы.- Сары күнге ұқ-сап,Біз жүреміз "сап-сап".Бұлт келсе қап-тап,Жаңбыр жауар "там-там". |
| **Серуенге дайындық** | Балаларды өз киімдерін тануға, атауға, өз шкафын таңбалауыш арқылы табуға үйрету. |
| **Серуен** | Апта тақырыбы бойынша ойындар, ауа райын бақылаулар.Ағаштарды бақылау.Мақсаты: ағаштар туралы білімдерін дамыту, ағаштарға ұқыпты, қамқорлықпен қарауға үйрету.Негізгі мазмұны: балалардан балабақша аумағында қандай ағаштар өсетіндігін сұрау. Ағаштың бір діңі бар, бұтаның діңі жоқ. балалар аққайын, қарағаш, теректерді ажыратады.Көркем сөз.Ағаштарға қамқорлық жасайық,Жапырақ пен бұталарын жұлмайық.Жыл сайын ағаш егіп, көбейтейік.Туған елді осылайша көркейтейік!Тусипжанова-Шагирова А."Жалаушаға қарай жүгір" қимыл-қозғалыс ойыны.Мақсаты: педагогтің белгісі бойынша ғана әрекет етуге үйрету, зейінін, түстерді ажырата білу қабілеттерін дамыту. Жүру және жүгіруде жаттықтыру."Тауық пен балапандары" қимыл-қозғалыс ойыны.Мақсаты: балаларда белгі бойынша қимылдар жасау қабілеттерін дамыту, әр түрлі бағытта жүгіруде және жорғалап кіре білуге жаттықтыру.Далаға алып шығатын материалмен ойындар.Мақсаты: балаларды өз бетінше ойынға қажетті атрибуттарды іріктеп, таңдап алуға үйрету. |
| **Серуеннен оралу** | Өз шкафын белгі бойынша тауып алуға, өз киімін өздігімен шешуге, өз қажеттері жайында айтуға машықтандыру. |
| **Балалардың дербес әрекеті** (баяу қимылды ойындар, үстел үсті ойындары, бейнелеу әрекеті, кітаптар қарау және тағы басқа әрекеттер) | Кітап бұрышында: өткен тақырыптар бойынша суреттерді қарау, сипаттау; ертегілерді есте жаңғырту, кейіпкерлердің сөздерін қайталау.Кесілген суреттерді бір тұтасқа жинау ойындары (2-4 бөлік).Ұяшықтарға пішіндерді салу ойындары.Бауды байлау ойыншықтармен ойындар.Мақсаты: балалардің ұсақ қол моторикасын, ойлау, зейін қабілеттерін дамыту.Ән салу жаттығулары: балабақша туралы ән салуға шақыру.Қимыл-қозғалыс ойыны: “Менің көңілді добым…”Мақсаты: балаларды екі аяқпен секіруді үйрету, мәтінді мұқият тыңдау және мәтіннің соңғы сөз айтылған кезде ғана допты қуалау керек.Тыныс алу жаттығуы. |
| **Балалардың үйге қайтуы** (ата-аналарға кеңес) | Әңгімелесу: "Балалардың балабақшаға қалыптасу ерекшеліктері", "Баланың үйдегі күн тәртібі мен балабақшаның күн тәртібі". |